


Temeljem članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19,64/20, 151/22, 155/23 i 156/23) i članka 24. Statuta Općine Barban („Službene novine Općine Barban“ broj 22/13, 12/18, 60/21 ,4/22 i 1/25), Općinsko vijeće Općine Barban na sjednici održanoj dana  _________ 2026. godine, donosi
ODLUKU
o sufinanciranju produženog boravka u osnovnoj školi 
 „Vladimira Gortana Žminj“, Područna škola Sutivanac u školskoj 2026./2027. godini

Članak 1.
Ovom Odlukom utvrđuje se način sufinanciranja programa produženog boravka u osnovnoj školi „Vladimir Gortan Žminj, Područna škola Sutivanac, u školskoj 2026./2027. godini.

Članak 2.
Program produženog boravka utvrđuje se kao šira javna potreba u osnovnom školstvu Općine Barban.
Članak 3.
Općina Barban u školskoj 2026./2027. godini financirat će program produženog boravka za isplatu plaća i ostalih materijalnih prava, za jednu učiteljicu zaposlenu u produženom boravku i to:
· 80% stvarnih troškova (bruto plaće) za vrijeme trajanja nastavne godine, odnosno od početka do završetka nastave,
· 100% stvarnih troškova za vrijeme trajanja učeničkih odmora.
Ukoliko Škola ostvari sufinanciranje dijela troškova od strane Istarske županije Općina Barban će  financirati program produženog boravka za isplatu plaća i ostalih materijalnih prava, za jednu učiteljicu zaposlenu u produženom boravku na način da preostali, ne sufinancrani dio financira u omjerima iz stavka jedan.

Članak 4.
O korištenju programa produženog boravka škola sklapa ugovor s roditeljem - korisnikom usluge.
Članak 5.
Ova Odluka stupa na snagu prvog dana od dana objave u „Službenim novinama Općine Barban“.

KLASA: 
URBROJ:
Barban, 

OPĆINSKO VIJEĆE OPĆINE BARBAN
PREDSJEDNIK
Aleksa Vale

O B R A Z L O Ž E N J E 


I. PRAVNI TEMELJI ZA DONOŠENJE AKTA
Pravni temelji za donošenje Akta sadržani su u članku 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) i članku 24. Statuta Općine Barban („Službene novine Općine Barban“ 22/13, 12/18, 60/21, 4/22 i 1/25).


II. PRIKAZ STANJA I RAZLOZI DONOŠENJA AKTA
Člankom 143. Zakona o odgoju i obrazovanju u osnovnoj i srednjoj školi uređeno je da jedinica lokalne samouprave može utvrditi i šire javne potrebe u školstvu za koja sredstva osigurava svojim proračunom, u što ulaze plaće i naknade plaća s doprinosima i ostala materijalna prava radnika u produženom boravku. 
Produženi boravak kao oblik odgojno-obrazovnog rada, utvrđen je člankom 11. Državnog pedagoškog standarda osnovnoškolskog sustava odgoja i obrazovanja („Narodne novine“ broj 63/08 i 90/10) i Pravilnikom o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi („Narodne novine“ broj 124/09 i 73/10). 
Poslove upisa, sklapanja ugovora o korištenju programa te naplate troškova produženog boravka i prehrane učenika provodi Osnovna škola Vladimir Gortan Žminj. 


III. FINANCIJSKA SREDSTVA POTREBNA ZA PROVEDBU AKTA 
Sredstva za provedbu ovog Akta biti će osigurana u Proračunu Općine Barban za 2026. godinu  te projekcijama za 2027. godinu.




